##  Møtereferat

**Møtet gjelder:** Menighetsrådsmøte onsdag 29.august 2018 kl. 19.00

**Deltakere:** Markus Eggan Aune Hanne Bergfjord

 Charlotte Erichsen Elvebakk Amanda Kvande Gerhardsen

 Ole Jakob Lund Benedicte Salvesen Ivar Selmer-Olsen

 Hans Kristian Solbu Astrid Sollie Knut Sørby

 Martha Garborg Bergslid Silje Kristin Meisal

**Forfall:** Hege Beate Bakken Petter Røskaft Astrid Sollie

**Møtested:** Sverresborg kirkesenter, Gamle Oslovei 21

 Åpning ved Hans Kristian Solbu

 **Sak 39/18 Protokoller**

 Referat fra møte i menighetsrådet 06.06.18 ble godkjent.

 Referat fra møte i AU 21.08 ble tatt til orientering.

**Sak 40/18**  **Orienteringssaker**

* Staben innvilget i sommer en søknad fra Kjetil Utne om en ekstra ofring til «Norway-India-bikeathon» til inntekt for et barnehjem i India. Kr. 2354,- kom inn til dette formålet.
* Sommeren i menigheten. Hans Kristian Solbu orienterte bl.a. om åpent kirkesenter for passerende pilgrimer. Det ble også rapportert om at mange savner mandagscafeen i sommermånedene. MR vil komme til bake til disse to sakene som både berører diakoni og frillighet.
* «Dørklokke» på kirkesenteret? Sommeren har aktualisert et behov for varsling ved besøk, særlig når ansatte er alene på kontoret. MR drøftet saken og foreslo i tillegg å kjøpe kamera som viser hvem som kommer inn døra. MR ba vaktmestere/husstyre se på saken og velge system i samarbeid med staben
* Samarbeid mellom Sverresborg MR og Byåsen MR. Foreløpig intet svar fra Byåsen MR. Ivar Selmer-Olsen orienterte.
* Tweens-klubben» har vært åpen to onsdager med svært god respons. 50-60 barn har vært tilstede hver gang.

**Sak 41/18 Søknad om overdragelse av driftsansvar**

Ivar Selmer-Olsen har revidert forslag til søknad etter behandling i MR 06.06 og innspill fra stab. AU anbefalte MR å godkjenne søknaden og sende den etter MR-møtet 29.08. Menighetsrådet hadde ingen innsigelser til forslaget.

*Vedtak: Sverresborg menighetsråd godkjenner siste forslag til søknad om overdragelse av driftsansvar, og sender søknaden til Kfit etter møtet.*

**Sak 42/18 Regnskapsrapport 1. halvår ved Aud og Hanne. Hanne Bergfjord orienterte.** Regnskapet er ført t.o.m. juli. Aktivitetenes utgifter og inntekter følger for en stor del budsjettet. Utgiftene til nye element på kjøkkenet samles og Husstyret vil på sitt møte i september sørge for at rapport sendes Adolf Øiens fond, slik at de kr 150 000 som menigheten er innvilget, kan overføres menighetens konto.

**Sak 43/18 Utleieregler for Sverresborg kirkesenter**

Revidert forslag til utleieregler legges fram til vedtak på møtet.

*Vedtak: Sverresborg menighetsråd vedtar det framlagte forslag til retningslinjer for utleie av Sverresborg kirkesenter*

 *til konfirmasjonsfeiring.*

**Sak 44/18 Menighetsrådsvalg september 2019**

Det skal velges 8 medlemmer og 5 varamedlemmer i september 2019. Det er en fordel, for ikke å si nødvendig, at noen tar gjenvalg. Menighetsrådets medlemmer ble oppfordret til å vurdere om de vil stille til valg på nytt. En nominasjonskomite oppnevnes på ett av de kommende møter i MR. MR bør også drøfte om det bør ligge til grunn ha noen prinsipielle retningslinjer rundt nominasjonen, alder, kjønn e.a.? Det er også et spørsmål hvor mange navn det er gunstig å ha på lista til valg.

**Sak 45/18 Oppsummering av turen til Kristiansund, Planer for arbeid med menighetens Kommunikasjonsstrategi framover.**

**Tema på dagens møte: «Ungdomsarbeid og Diakoni».**

Silje Kristin Meisal og Martha Garborg Bergslid deltok.

Ungdom:

Meisal innledet med å fortelle om dagens situasjon. Menighetsrådet ønsker at ungdommene skal bli spurt om hvilke tilbud de ønsker og om hvilken form for støtte de ønsker fra stab og MR. MRs egne ungdommer snakket varmt om «lavterskeltilbud» hvor en kan komme som en er», men sier det også kan være fint å ta opp et tema. (Det kan nok være nyttig, ikke minst for MR, å få avklart hva som ligger i «lavterskel». Hvilke terskel er det som skal være lav? Handler det om klær eller tro eller program eller språk eller?) Det er også klart at ungdommene ønsker en leir på forsommeren, og man vil prøve å få dette til neste år. Behovet for et tilbud for de «eldre» ungdommene kom opp på nytt. Å satse på de eldre ungdommene er å sørge for kirkens og menighetens framtid. MR må vurdere ressurssituasjonen framover, AGVs engasjement går ut i vinter, og det er naturlig da å ta en debatt om profil (ungdomsdiakoni?), stillingsstørrelse (20% eller 50%?) og om vi skal søke spesielle prosjektmidler for en ungdomsarbeider eller ikke. Kan en slik prosjektstilling også inneholde ressurser til mer støtte til konfirmantarbeidet?

Diakoni:

Det er et hovedmål å få skaffet oss en full diakonstilling. Dette er det søkt om, og MR vil avvente KfiTs budsjettbehandling i høst på dette punktet. Det er mulig å vurdere en eventuell søknad å fylle ut stillingen dersom vi ikke får 100 % diakon. Det var klargjørende at Martha G. Bergslid ba om forståelse for at hun ikke ønsker å prioritere med arbeid opp mot ungdommer. MR er selv fullt klar over at det er nok av andre diakonale oppgaver å ta fatt i.

Staben bes om å jobbe med stoff, tema og tittel til eventuelle prosjektsøknader om ungdomsarbeider og diakoni når tingene er noe mer avklart.

Dersom det skal søkes om prosjektmidler, må man ha et spenstig og tydelig prosjekt å jobbe med. Ivar Selmer-Olsen kan om ønskelig være med og formulere søknader.

En annen ide var om vi kunne ha nytte av å engasjere studenter til noen oppgaver som f eks tweens eller i sommerjobb med mandagscafe og pilgrimsarbeid.

**Sak 46/18 Tema på høstens MR-møter**

|  |  |  |  |
| --- | --- | --- | --- |
| **Møtedato** | **Tema MR** | **AU-møter** | **Andre saker til behandling** |
| Onsdag 29. augustkl. 19.00 | **«Ungdomsarbeid og Diakoni». Mulige prosjekt framover** | Tirsdag 21. august kl 19 | MR-valg |
| Onsdag 3. oktoberKl. 19.00 | **Frivillighet:*** Gudstjeneste
* Diakoni
* MR-valg 2019
 | Tirsdag 25. september kl 19 | MR-valg+/- 40 Kulturtilbud for voksneOppslagstavle |
| Onsdag 7. novemberKl. 19.00 | **«Åpen kirke»** - hvordan og hvilken? | Tirsdag 30. oktober kl 19 | MR-valgBudsjett 2019 |
| Onsdag 5. desemberKl. 18.00 | **Fellesmøte ved staben****Besøk i metodistkirken**«**Menighetsblad og Kommunikasjonsstrategi»** | Tirsdag 27. november kl 19 | MR-valgMøteplan for våren |

 **Sak 17/18 Eventuelt**